**NÁRODNÁ RADA SLOVENSKEJ REPUBLIKY**

**VIII. volebné obdobie**

Návrh

ZÁKON

z .......................................2022,

**ktorým sa mení a dopĺňa zákon č. 30/2019 Z. z. o hazardných hrách a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon 30/2019 Z. z. o hazardných hrách a o zmene a doplnení niektorých zákonov v znení zákona č. 221/2019 Z. z., zákona č. 287/2020 Z. z., zákona č. 431/2021 Z. z. sa mení takto:

1. V § 70 sa za odsek 1 pridáva odsek 2, ktorý znie:

„Najmenej 5 % príjmu z odvodov podľa § 71 vyčlení ministerstvo financií do samostatného fondu, z ktorého sa zabezpečí:

1. liečba látkových a nelátkových závislostí pre osoby, ktoré majú nedoplatok na poistnom na verejné zdravotné poistenie,
2. zvyšovanie liečebných kapacít v strediskách pre drogovo závislých a zariadeniach pre liečbu nelátkových závislostí,
3. prevádzka telefonickej linky pomoci pre problémy s hraním nepretržite obsluhovanej operátorom špecializovanej zdravotníckej inštitúcie pôsobiacej v oblasti prevencie, diagnostiky a liečby látkových a nelátkových závislostí,
4. prevádzka intervenčných centier, ktoré  poskytujú špecializovanú odbornú pomoc obetiam trestného činu domáceho násilia.“

Doterajšíe odseky 2 a 3 sa prečíslujú na odseky 3 a 4.

1. V § 74 odsek 7 znie:

„Údaje o prijatých stávkach a vyplatených výhrach za každý kalendárny deň je prevádzkovateľ hazardnej hry podľa odsekov 3 a 4 povinný zasielať úradu denne a uvádzať vo vyúčtovaní odvodov podľa § 70 ods. 3.“

1. V § 74 odsek 8 znie:

„Údaje o prijatých stávkach a vyplatených výhrach za príslušný kalendárny mesiac je prevádzkovateľ hazardnej hry podľa odsekov 5 a 6 povinný zasielať úradu do 25. dňa po skončení kalendárneho mesiaca a uvádzať vo vyúčtovaní odvodov podľa § 70 ods. 3.“

**Čl. II**

Tento zákon nadobúda účinnosť dňom 01.01.2023.